### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 20. december 2023 har vedtaget Magistratens foranstående indstilling af 11. december 2023.

Ændringsforslaget fra Venstres byrådsgruppe blev ikke tiltrådt.

###

.

### Resume

Teknik og Miljø har den 22. september 2023 modtaget anmodning fra Aarhus Vand A/S om legalitetsgodkendelse af taksterne for drikkevand og spildevand i 2024.

[adresse] har pligt til at kontrollere, at Aarhus Vand A/S budgetterer med indtægter, som samlet set holder sig inden for den økonomiske ramme, som er fastsat af Forsyningssekretariatet i medfør af §6 i Vandsektorloven. Dette vurderes at være tilfældet.

I 2024 hæver Aarhus Vand A/S taksten for drikkevand med 1,09 kr. pr. m3, mens den for spildevand hæves med 3,84 kr. pr. m3. Den samlede takststigning er således 4,93 kr. pr. m3, svarende til en stigning på 10,2% (alle inkl. moms). For en gennemsnitlig husstand på 2,5 personer, vil takststigningen betyde en ekstraudgift på ca. 700 kr. pr. år inkl. moms.

### Beslutningspunkter

Det indstilles:

At 1) Byrådet legalitetsgodkender Aarhus Vand A/S’ takster for 2024 (jf. afgørelse i bilag 1).

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-12-2023

Yrsa Poulsen: 6

Fremsendes til [adresse] med bemærkning, at Magistraten i mødet den 11. december 2023 anbefaler, at byrådet tiltræder Magistratsafdelingen for Teknik og Miljøs indstilling af 29. november 2023.

Magistratsafdelingen for Teknik og Miljø eftersender svar på om fast bidrag er medregnet i takststigning, som beskrevet i sag.